9 maniere om op jou vakansie te spaar - Jou Geld | Solidariteit WêreldJou Geld | Solidariteit Wêreld
Tuis › 2016-begroting › 9 maniere om op jou vakansie te spaar
9 maniere om op jou vakansie te spaar
Vir alle Suid-Afrikaners wat sukkel om die mas op te kom, is dit goed om te weet dat dit moontlik is om 'n vyfster-gesinsvakansie te geniet sonder om die kredietkaart se rug te breek. Probeer hierdie nege wenke wat die begroting laat klop en begin om die vakansie van 'n leeftyd te beplan.
1. Reis buite seisoen
Spitsseisoen in Suid-Afrika is gewoonlik gedurende skoolvakansies. Om besigheid in die buite-seisoen te genereer, het baie vakansiebestemmings spesiale aanbiedings. Jy mag vind dat van jou gunsteling vakansiebestemmings teen helfte van die prys beskikbaar is, wat beteken jy spaar duisende terwyl jy steeds eersteklas-oorde geniet. Toeriste-aantreklikhede in die area het dalk ook buite-seisoen aanbiedings, so jy sal jou sente spaar en jou vakansie geniet sonder die beslommernis van somer-skares.
Hier kan jy baie geld spaar. Selfsorg-rondawels of wooneenhede is baie goedkoper as hotelkamers. Hulle is toegerus met 'n kombuis en braai so jy kan honderde spaar deur kruideniersware saam te bring en vir jou gesin te kook in plaas daarvan om duur hotelpryse te betaal of uit te eet. Betrek die hele gesin by die kosvoorbereiding en opwas! 'n Bykomende bonus is dat selfsorgfasiliteite geneig is om oor meer ruimte te beskik so jy en jou gesin kan julle vakansie in 'n meer ontspanne en gerieflike omgewing geniet. Ouers met klein kindertjies kan ook maaltye saam geniet wanneer dit hulle pas, sonder om hulle oor hotelmaaltye te bekommer.
3. Doen navorsing oor goeie aanbiedings
Om 'n vakansie op 'n begroting te beplan vereis baie navorsing, so jy moet 'n plaaslike reiskenner word. Bestee tyd daaraan om afslagwebwerwe soos Groupon te besigtig en volg jou gunstelinghotelle, -lugrederye en –reisagentskappe op Facebook en Twitter vir spesiale aanbiedings en afslagpakette.
4. Vermaak op 'n begroting
Alhoewel begrotingvakansies baie navorsing en voorbereiding vereis, sal jy maniere vind om die gesin goedkoop te vermaak. Hier is byvoorbeeld idees oor dinge om te doen in Kaapstad en Johannesburg wat nie 'n fortuin kos nie. Bestee tyd daaraan om jou bestemming na te vors en maniere te vind om die gesin besig – en gelukkig – te hou. Botaniese tuine, museums, bergfietsy, opelugmarkte, voetslaan … die lys is eindeloos in 'n land soos Suid-Afrika! En moenie vergeet van gesinsaktiwiteite soos legkaarte, bordspeletjies en kaartspel nie.
5. Om uit te eet
Vakansieversnaperinge vir honger kinders – en volwassenes – kan baie duur wees. Bou 'n voorraad lekkernye op uit jou plaaslike kruidenierswarewinkel sodat jy nie in die versoeking kom om kos en drankies te koop waarvan die pryse gelaai is nie. Jy kan ook waterbottels oornag vries om saam te neem op lang dae in die buitelug.
En, natuurlik, restaurantmaaltye is duur! Die eerste reël van enige begrotingsvakansie is om so min as moontlik uit te eet. Spaar geld deur te eet voor jy uitgaan of beplan pieknieks in plaaslike parke.
6. Vermy die aandenkings
Om gedenksleutelhouers en T-hemde te koop terwyl jy met vakansie is, mag na 'n goeie idee lyk, maar ons almal weet hulle eindig op in 'n laai of agter in 'n kas waar hulle vir jare lê voordat jy hulle uitgooi. Foto's op jou foon is 'n geen-onkoste manier om jou vakansie te onthou so maak seker jy neem 'n mooi klomp daarvan.
7. Die plaaslike toeris
Jy hoef nie jou huis te verlaat om vakansie te neem nie. Wat so wonderlik daarvan is om in Suid-Afrika te woon is dat daar so baie is om te doen en sien in elke stad. Een van die maklikste maniere om baie geld te spaar, is om by die huis te bly en geleenthede in jou stad te beplan. Gebruik die vakansietyd om tuis te ontspan terwyl julle die plaaslike aantreklikhede geniet. Is daar iets in jou tuisdorp wat jy nog altyd wou doen maar het nog nooit die tyd gehad nie? Wel, doen dit nou; ontdek die natuurlike woude, of besoek die plaaslike parke en museums. Sulke geleenthede sal jou duisende spaar – en jy sal weer van vooraf op jou stad verlief raak.
Huis-oppassers is duur! Spaar geld en vra 'n familielid of –vriend om jou huis en troeteldiere op te pas. En as jy nie iemand kan kry om na jou diere om te sien nie, is troeteldiervriendelike akkommodasie goedkoper as dierehotelle!
Neem die tyd om na te vors of alternatiewe roetes in plaas van tolpaaie wel goedkoper is. Onthou, jy sal ekstra brandstof benodig en moet die slytasie op jou motor in ag neem aangesien alternatiewe roetes langer as tolpaaie is.